Арцём Сарока

**Арцём Барысавіч Саро́ка** ( 1 красавіка 1992 году) — беларускі футбаліст, брамнік койданаўскага «Арсэнала».

## Кар’ера
### Клюбная
Выхаванец менскай СДЮШАР «Трактар». Упершыню на прафэсійным узроўні выступіў у 2010 годзе ў складзе дублю БАТЭ. У 2011 годзе перамог у спаборніцтве сярод каманд-дубляў. З 2012 году пачаў часам трапляць на лаўку запасных у асноўнай камандзе БАТЭ. У якасьці запаснога брамніка выйграў Супэркубкі Беларусі 2013 і 2014 гадоў. У галоўнай камандзе БАТЭ пачаў гуляць з 2014 году. 11 кастрычніка 2014 году дэбютаваў у асноўным складзе БАТЭ ў кубкавым матчы супраць «Слуцку» (2:1), а 22 лістапада 2014 году згуляў свой першы матч у чэмпіянаце Беларусі супраць «Гомлем» (4:0). У лютым 2015 году падоўжыў кантракт з барысаўчанамі. У cэзоне 2015 гуляў у асноўным за дубль, за галоўную каманду правёў два матчы ў чэмпіянаце ў канцы cэзона і тры матчы ў Кубку Беларусі. У сэзоне 2014—2015 гадоз таксама спаборнічаў у Лізе чэмпіёнаў. Сэзон 2016 году пачаў на лаўцы запасных, але пасьля зыходу ўлетку з каманды асноўнага брамніка Сяргея Чэрніка пачаў часьцей зьяўляцца ў стартавым складзе.

У студзені 2017 году выправіўся на прагляд у малдаўскі «Мілсамі», аднак ня здолеў дамовіцца аб пераходзе. У сакавіку быў на праглядзе ў мазырскай «Славіі». У сакавіку 2017 году аддадзены ў арэнду «Іслачы». У пачатку cэзону 2017 году быў асноўным брамнікам клюбу зь Менскага раёну, але пазьней страціў месца ў браме. У выніку, у жніўні 2017 году аддадзены ў арэнду клюбу «Тарпэда-БелАЗ». За жодзінцаў у другой палове 2017 году правёў 6 матчаў. Па заканчэньні cэзону ў лістападзе 2017 году пакінуў «Тарпэда-БелАЗ».

У студзені 2018 году падпісаў кантракт з клюбам «Слуцак», дзе стаў другім брамнікам пасьля Барыса Панкратава. У ліпені 2018 году перайшоў у клюб «Прамень». Спачатку быў другім брамнікам пасьля Дзяніса Шэліхава, з кастрычніка заняў месца ў першай адзінаццатцы. У пачатку 2019 году ў сувязі зь пераездам «Промня» ў Магілёў і аб’яднаньнем зь мясцовым «Дняпром» стаў гульцом аб’яднанай каманды, якая атрымала назву «Дняпро». Замацаваўся ў якасьці асноўнага брамніка, часам саступаючы месца ў складзе Арсэну Бегларану.

У студзені 2020 году пасьля таго, як Дняпро выляцеў з Найвышэйшай лігі Арцём Сарока перайшоў у «Віцебск». У cэзоне 2020 году чаргаваўся ў браме зь Дзьмітром Гушчанкам, а на наступны год саступіў яму месца асноўнага брамніка. У cэзоне 2022 году ня трапіў у заяўку «Віцебска», а ў чэрвені Камітэт АБФФ па статусе і пераходах футбалістаў надаў брамніку статус свабоднага агента. У ліпені 2022 году далучыўся да койданаўскага «Арсэнала». Стаў другім брамнікам каманды, правёўшы ў cэзоне 2022 году толькі адзіны матч у Найвышэйшай лізе. У лютым 2023 году падоўжыў пагадненьне з койданаўцамі. У cэзоне 2023 дапамог «Арсеналу» перамагчы ў Першай лізе. У студзені 2024 году трэнаваўся з мазырскай «Славіяй» і неўзабаве склаў з клюбам працоўную ўгоду. У ліпені 2024 году пакінуў «Славію» і вярнуўся ў «Арсэнал». Стаў цьвёрдым гульцом асноўнага складу, а перад сэзонам 2025 году падоўжыў кантракт з клюбам.

### Міжнародная
У 2012—2013 гадах быў асноўным брамнікам моладзевай зборнай Беларусі.

## Дасягненьні
* Чэмпіён Беларусі: 2014, 2015, 2016
* Уладальнік Кубка Беларусі: 2015
* Уладальнік Супэркубка Беларусі: 2013, 2014, 2015, 2016

## Статыстыка

## Крыніцы

## Вонкавыя спасылкі
* Профіль на сайце БАТЭ
* Профіль Сайт ФК «Віцебск»
* Статыстыка «ПБ-Инфо»

Катэгорыя:Беларускія футбалісты